text: Sydjylland udsultes trafikalt
  11 november 2014 kl. 15.34
  Der er hverken penge til veje eller jernbane, når vi kommer syd for Kolding. Det siger politikere og erhvervsliv, der frygter at udviklingen snart vil køre udenom vores del af landet.
  I dag kommer over halvdelen af alt gods ind og ud af Danmark med tog og lastbiler hen over den dansk-tyske grænse.
  Men nu frygter region, kommuner og erhvervsliv, at manglende investeringer vil flytte den danske import og eksport østpå via den kommende forbindelse over Femern.
  Det er især det manglende dobbeltspor mellem Tinglev og Padborg og de manglende planer om udbygning af vejnettet ned til Hamborg - enten udvidelse af E45 eller en ny hærvejsmotorvej ned over grænsen - der giver bekymring både herhjemme og i nordtyske område.
  Se og hør en kommentar i TV SYD nyhederne kl. 19.30 fra Jesper Petersen, der er sønderjyde og valgt i Sønderjylland for socialdemokratiet. Er det rigtig, at I på Christiansborg udsulter den sydligste del af landet?
  Og her er en kommentar fra Ole Daugbjerg, der er formand for Udviklingsråd Sønderjylland (varighed: 1m 25 sek.):
  
  